Ջեֆ Շլուպ

Ջեֆիր (Ջեֆ) Շլուպ (գերմ.՝ Jeff Schlupp, դեկտեմբերի 23, 1992(1992-12-23), Համբուրգ, Գերմանիա), գանայական ծագմամբ ֆուտբոլիստ, Անգլիական «Լեսթեր Սիթի» ակումբի և Գանայի հավաքականի ձախ եզրային պաշտպան։


== Վաղ տարիներ ==
Ջեֆ Շլուպը ծնվել է Գերմանիայի Համբուրգ քաղաքում, Գանայից եկած ընտանիքում։ Մանկության տարիներին ծնողների հետ տեղափոխվել է Անգլիա։


== Ակումբային կարիերա ==
Ջեֆրին «Լեսթեր Սիթիի» երիտասարդական ակադեմիայի սան է։ 2010/11 մրցաշրջանում «Լեսթերի» գլխավոր մարզիչ Պաուլու Սոուզան Ջեֆին ընդգրկել է թիմի հիմնական կազմում՝ նրան տալով 31 համարը։ 2011 թվականի մարտի 14-ին Շլուպ ակումբի հետ կնքել է պրոֆեսիոնալ պայմանագիր մինչև 2013 թվականը։


=== Բրենտֆորդ ===
2011 թվականի մարտին Շլուպը վարձավճարով տեղափոխվում է «Բրենտֆորդ» ակումբ։ Մարտի 15-ին կայացած «Հադերսֆիլդ Թաուն» ակումբի դեմ խաղում տեղի է ունեցել նրա դեբյուտը «մեղուների» կազմում։ Մարտի 25-ին իր մասնագիտական կարիերայում առաջին անգամ խաղադաշտ է դուրս եկել թիմի մեկնարկային կազմում՝ մասնակցելով «Կարլայլ Յունայթեդի» դեմ խաղին, որի ընթացքում նա խփել է երկու գոլ, ինչի շնորհիվ «Բրենտֆորդը» հաղթել է 2:1 հաշվով։ Հաջորդ հանդիպման ժամանակ Շլուպը կրկին աչքի է ընկել՝ այս անգամ գրավելով «Շեֆիլդ Ուենսդեյ» ակումբի դարպասը (խաղը ավարտվել 3:1 հաշվով հօգուտ Բրենտֆորդի)Ապրիլի 3-ին Շլուպը, ընդգրկվելով Բրենտֆորդի մեկնարկային կազմում, մասնակցել է Ֆուտբոլային լիգայի հաղթանշանի խաղարկության եզրափակիչ խաղին։ Այդ խաղում Բրենտֆորդը 1:0 հաշվով պարտվել է «Կարլայլին»Ապրիլի 14-ին ակումբը վարձավճարային պայմանագրի ժամկետը երկարաձգել է մինչև 2010/11 մրցաշրջանի ավարտը


==== Լեսթեր Սիթի ====

2011/12 մրցաշրջանից առաջ Ջեֆ Շլուպը վերադարձել է «Լեսթեր Սիթի»։ Նա մասնակցել է ակումբի մինչմրցաշրջանային շրջագայությանը Շվեդիայում՝ հաճախ խաղալով ձախ եզրային կիսապաշտպանի դիրքում։ Ակումբում նա ստացել է 27 համարի մարզաշապիկ։ Մրցաշրջանի առաջին խաղում նա հետ-տրիկ է ձևակերպել Ֆուտբոլային լիգայի գավաթի խաղարկության շրջանակներում օգոստոսի 9-ին անցկացված «Ռոտեռեմ Յունայթեդի» հետ խաղում։ Նա դարձել է «Լեսթեր Սիթիի» առաջին խաղացողը 1945 թվականից ի վեր, ով հետ-տրիկ է ձևակերպել մրցաշրջանի առաջին խաղում։ օգոստոսի 13-ին կայացել է Ջեֆրիի դեբյուտը Չեմպիոնշիպում «Ռեդինգ» ակումբի դեմ խաղում։ Հոկտեմբերի 1-ին նա խփել է իր առաջին գոլը Չեմպիոնշիպում՝ Դերբի Կաունտի ակումբի դեմ խաղում (4:0) 2012 թվականի մարտի 13-ին Շլուպը խփել է իր երկրորրդ գոլը լիգայում և «Լեսթեր Սիթիի» 4000-րդ գոլը «Բիրմինգհեմ Սիթիի» դեմ տնային խաղում։
2013 թվականի հունվարին Ջեֆը փորձաշրջան է անցկացել «Մանչեսթեր Յունայթեդում»»։ Փետրվարին ֆուտբոլիստի փորձաշրջանի ժամկետը երկարացվել է։ Փետրվարի 25-ին կայացել է Ջեֆի դեբյուտը «Մանչեսթեր Յունայթեդի» մինչև 21 տարեկանների թիմում. «Լիվերպուլի» երիտասարդական ակումբի դեմ խաղում նա հանդես է եկել որպես միակ հարձակվողը։ Խաղն ավարտվել է 1:0 հաշվով հօգուտ «Մանչեսթեր Յունայթեդի».


== Կարիերան հավաքականում ==


=== Գերմանիա ===
Շլուպը հանդես է եկել գերմանիայի մինչև 19-ը տարեկանների հավաքականում։


=== Գանա ===
2011 նոյեմբեր 7-ին Շլուպը հրավիրվել է Գանայի հավաքականի հիմնական կազմ՝ մասնակցելու Սիերա Լեոնեի և Գաբոնի հավաքականների դեմ խաղերին։ Նոյեմբերի 15-ին կայացել է նրա դեբյուտը հավաքականի կազում, երբ նա Գաբոնի հավաքականի դեմ խաղում փոխարինել է Պրինս Տագոյին։


== Ելույթների վիճակագրություն ==
2013 թվականի փետրվարի 9-ի դրությամբ


== Ձեռքբերումներ ==


=== Ակումբային ===
 Բրենտֆորդ

Ֆուտբոլային լիգայի հաղթանշանի խաղարկության եզրափակչի մասնակից - 2010/11 Լեսթեր Սիթի

Անգլիայի Ֆուտբոլային լիգայի առաջնություն - 2013/14
Պրեմիեր Լիգայի չեմպիոն (1) - 2015-16


=== Անձնական ===
Տարվա լավագույն խաղացող «Լեսթեր Սիթիի» երիտասարդական ակադեմիայում - 2010/11


== Ծանոթագրություններ ==